یولون آچیق اولسون ، خوشبخت اولاسان
یولون آچیق اولسون ، خوشبخت اولاسان ️
✍️ #رضا_قاسمپور ( #یاشار_زنگانلی )
🔻 #رزاق_شاهمرادی ( آزاد ) جنابلارینان ۱۳۹۷ انجی ایللرینده کرج شهرینین ادبی گروپلاریندا اوز اوزه گلدیک.
رزاق متواضع، درین دوشونجهلی، آنلی آچیق گولش اوزلو و عینی حالدا اؤز ملتینین سسی، سمیری و داها دوغروسو #ائل سئون بیر شاعیردی.
« ( آزاد ) چوخ دولانیب، بوتون ایرانی
خـراسـان، اصفـهـان، آذربـایـجـانی
سـاوالان یایـلاقیـن، هـمـده حـئیـرانی
دوغـمـا یایـلاقـیمـا، داریخـدیم ائل لر »
🔻 آزاد جنابلاری زنگانین رجعین کندیدنده بیر ساوادلی آنادان و ادب پرور عائله ده دنیایه قدم قویوب . بئشینجی کیلاساجاق رجعین کندینده و اوچومجو راهنمایی نی زنگاندا تحصیل آلیب ، سوراسی یئنه ده تهرانا اوز گتیرمیشدی.
تهراندا نئچه اداره لرده مشغول اولا ـ اولا ، حسابداری رشته سینده لیسانس آلیب ، آمما ادبیات و موسیقی یه چوخ علاقه مند اولوب .
آزاد بوتون زنگان ، تهران ، کرج و آذربایجان شاعیرلرینن چوخلو ایلگیلی بیر شاعیردی.
آزاد چوخلو قوشما ، غزل ، بایاتی و گرایلی شاعیری دی:
«عزیزیم ، یارا سیزلار
یار سیزلار ، یارا سیزلار
یارسیز ، قانماز یار ندیر
درد بودور ، یــارا سـیــزلار ! »
🔻 آزاد ائلیمیزین و دیلیمیزین گوجلو فولکلورونا احاطهسی اولا اولا ، اؤز شعرلرینده اولاردان فایدالانیر.
«هـئچ گـون ، کـئـچَـن گونه چاتـمیـر
اوْبــــالار ، کـوْنــلـومــه بــاتـــمــیــر
لــعــنــت !!! دنــیــانــیــن مـالــیــنــا
آه ! ! ! گـوجـوم ، گـوجـونـه چاتـمـیـر »
🔻 آزاد بال آریسی کیمی گوللر اوستونه قونوپ و انسانلارا بال بللهسی توتور.
« دنـیـا ! سنده قـوْیدوم ایکـی یـادگـار
(بئش اوْغول) ، بیر کتاب آدی (لالـه زار)
ایـکــاش اوغــلانـلاریـم ، انـسـان اوْلالار
لالــهزار کـتـابــیـم ، دوسـتــا یــادگـــار »
🔻 آزاد اؤز اجتماعسیندان غافیل اولان شاعیر دییل و ائلیمیزین دردین داشییان شاعر اولوب .
« بیری پست قویموشدو ، بو شکیله باخ
باخجاق الولاندیم ، کول اولدوم آنجاخ
چاتداخلی بارماقلار ، دیللندی شاعیر
نه یازماخ لازیمدی ، نه ده اوخوماخ ! »
🔻 آزاد اؤز ائلینه دیلینه باغلی ، وفالی ، انسان سئوهر بیر شاعیردی او انسانلارا خوش بختلیک و اوغورلار آرزیلیری.
« یولـون آچیق اولـسون ، خوشبخت اولاسان
دئـمیـرم : یئـنـه ده ، گـل دوستلوق ائـلـه
آمـمـا ، یـالواریرام ! دای بـوندان سونـرا
سـن آلله !!! بـاشقـاسین ، آلداتـمـا بـئـلـه »
🔻 #رزاق_شاهمرادی (#آزاد) جنابلارینا
#جان_ساغلیغی، گولر اوز هابئله آزادلیق، امنیت، باریشیق و عشق جاداسیندا کسگین قلم آرزی ائلیریک .
آزاد جنابلارینین # تبریز _ مسافیری گؤزل شعرینی بیرلیکده دینلهییریک :
💔 تبــریـز موسافیـری 💔
سفـرین خوش اولـسون ، منیـم عـزیـزیـم
دئمـیـرسن یوْلـونو گـؤزلـویَـنــده وار ؟
دای صبـریم توکَندی ! گـئری دوْن گولـوم
اوت بـاسْمـیش یوْلـونو ، ایـزلـیـیَـنـده وار
سـفَــره گـئــدن سن ، غـریـب اوْلان من
گـولـشنـده گـزَن سن ، چوْلــده سوْلان من
سـؤزومـه گـولَـن سن ، گـؤزو دولان من
دالــینــجـا دوْلانـیـب ، بـوْزلـو یـانـدا وار
قارالمیش بولود تک ، یاغـیب ـ سوزموشم
گـؤز یاشیم چاییندا ، چیمیب ـ اوزموشم
یولـونا سو سَپیــب ، چیــچَک دوزمـوشـم
تئز گل ! کـوچـهمیزی ، تـوْزلــویـانـدا وار
گؤروبـسـن بیر کسی ، من تک ـ هـوَســده
اورهگـی سـنــیــلــه ، اؤزو قـفــَـسـده
گـؤزلــری قـاپـیــدا ، قـولاقـی سَــســده
قـوْللاری قـوْیـْنـونـدا ، کیزلـیـیَـنده وار
سـنیـلـه گـؤیلـره ، اوچان ـ من اوْلـدوم
پیرتْلاشْمیش دوگونون ، آچان من اوْلدوم
ناقابیل جانیندان ، کـئـچـن من اوْلـدوم
بيـل ! بـوردا ياراسين ، دوزلـویاندا وار
بیلیـسن سئـوگـینـه ، نـهلر ائدیبـسن ؟
اورهگین هيجرينده اَزیـب ، دیـدیـبسن ؟
جـهـنـنـم اوْدونـا ، آتـیب ، گـئـدیـبـسـن !
بو کؤزون ایـچیـنده ، بـوزلـویـاندا وار !
خوش کـئـچن آنـلاریم ، اوْلـوب سنـیلـه
هر لـحـظـه خاطیـرهن ، گـزیر مـنیـلــه
گـل ! رقـیـب آلــدادیـر ، مـنـی دَنـیـلــه
قـوشومـون یـوواسین ، پـؤزلویـاندا وار
بـونـو بـیـل راضی یـم ، قـضـا ــ قـدَره
گـولـوم سنـسیـز ، عـُمـروم گـئدیر هـدَره
دای بـسـدی انـتـظـار ! سوْن قوْی سـفــَره
آردیـنــجـا ـ یـارالـی ، سیـزلـییـانـدا وار
بَـسـدی ! دَن باغـلادی ، غـزل سـونـبـولـو
آز اینجیـت « آزادی » ، شیـدا بولـبولـو
تبـریـزیـن گـؤزه لـی ! آی مریم گـولـو
تئـز قاییـت ! یوْلـونـو ، گؤزلــوینـده وار
✍️ #رضا_قاسمپور ( #یاشار_زنگانلی )
azb_Arab azb_Arab pes_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab pes_Arab ara_Arab ara_Arab pes_Arab azb_Arab pes_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab ace_Arab azb_Arab azb_Arab prs_Arab azb_Arab azb_Arab azb_Arab ara_Arab azb_Arab azb_Arab azb_Arab azb_Arab azb_Arab pes_Arab azb_Arab ckb_Arab azb_Arab azb_Arab azb_Arab azb_Arab azb_Arab azb_Arab bjn_Arab azb_Arab azb_Arab azb_Arab pes_Arab pes_Arab azb_Arab ara_Arab azb_Arab azb_Arab azb_Arab pes_Arab azb_Arab pes_Arab azb_Arab pes_Arab